**LĒMUMS**

Liepājā

|  |  |
| --- | --- |
| 2023. gada 24. augustā | Nr.285/9  (prot. Nr.9, 21.§) |

Par administratīvā akta izdošanu

[1.] Liepājas valstspilsētas pašvaldībā (turpmāk – Pašvaldība) 2023. gada 13. martā ir saņemts [..] (turpmāk – Iesniedzēja) 2023. gada 12. marta iesniegums (Pašvaldībā reģistrēts ar Nr.1268/2.1.4; turpmāk – apstrīdēšanas iesniegums) [..]

Iesniedzēja ar 2023. gada 24. februāra iesniegumu [..] (turpmāk – sākotnējais iesniegums) vērsās Pašvaldības Apstādījumu uzraudzības komisijā (turpmāk – Komisija) ar lūgumu izdot atļauju nozāģēt un izņemt kokus, kas aug tuvu pamatiem Iesniedzējas īpašumā esošajam nekustamajam īpašumam [..]. Sākotnējam iesniegumam pievienots sertificēta būvinženiera nekustamā īpašuma eksperta Ivara Silacērpa 2023. gada 17. janvāra dokuments [..], kurā atzīts, ka Būves īpašniecei būtu jāgriežas ar iesniegumu Komisijā un jālūdz atļauja par koku izņemšanu. Atstājot kokus, būves atjaunošana nav iespējama.

[..]

Šajā lēmumā Dome ir izvērtējusi uz konkrēto lietu attiecināmos normatīvos aktus kopsakarā ar faktiskajiem apstākļiem un atzinusi, ka nav tiesiska pamata Iesniedzējai izdot koku ciršanas atļauju, jo lietā tiek skartas procesu dalībnieku Satversmē garantētās cilvēka pamattiesības, kuras publiskās pārvaldes orgāns var ierobežot tikai likumdevēja piešķirtā deleģējuma ietvarā. Attiecībā uz lietderības apsvērumu saturu Administratīva procesa likuma 66. panta otrā daļa noteic, ka cilvēktiesību ierobežojums, ja tas adresātam attiecīgās tiesības pēc būtības atņem, nekādā gadījumā nav samērīgs.

Ievērojot visu iepriekš minēto un atkārtoti uzsverot, ka likumdevējs nav deleģējis pašvaldībām tiesības izdot koku ciršanas atļauju likumiskās zemes lietošanas gadījumos būves īpašniekiem, Dome nevar izdot Iesniedzējai labvēlīgu administratīvo aktu pie apstākļiem, kad Zemes īpašuma īpašnieks iebilst koku nociršanai. Satversmes tiesa ir atzinusi, ka likumam ir pietiekami skaidri jānosaka kompetentajai institūcijai piešķirto pilnvaru apjoms un to īstenošanas veids, ņemot vērā noteiktā līdzekļa leģitīmo mērķi, lai sniegtu indivīdam adekvātu aizsardzību pret patvaļīgu iejaukšanos (Sk. autoru kolektīvs prof. Baloža R. zinātniskā vadībā Latvijas Republikas Satversmes komentāri VIII nodaļa Cilvēka pamattiesības 471. lapa, Latvijas Vēstnesis, 2011.).

Saskaņā ar Administratīvā procesa likuma 76. panta trešo daļu administratīvā akta apstrīdēšana ir sākotnējās administratīvās lietas turpinājums. Atbilstoši Administratīvā procesa likuma 81. panta otrās daļas 4. punktam un piektajai daļai augstākā iestāde ar savu lēmumu var izdot satura ziņā citādu administratīvo aktu un apstrīdētais administratīvais akts iegūst savu galīgo noformējumu tādā veidā, kādā tas noformēts lēmumā par apstrīdēto administratīvo aktu. Šādā veidā tas ir izpildāms un to var pārsūdzēt tiesā. Pamatojoties uz Ministru kabineta 2012. gada 2. maija noteikumu Nr.309 “Noteikumi par koku ciršanu ārpus meža” 4., 12. punktu, Liepājas valstspilsētas pašvaldības domes 2021. gada 16. decembra saistošo noteikumu Nr.22 “Saistošie noteikumi par koku ciršanu ārpus meža un apstādījumu aizsardzību Liepājas valstspilsētas pašvaldības teritorijā” 8. un 13. punktu, Administratīvā procesa likuma 63. panta pirmās daļas 3. punktu, Liepājas valstspilsētas pašvaldības dome **nolemj:**

Atteikt izdot [..] labvēlīgu administratīvo aktu – atļauju koku ciršanai ārpus meža [..].

Saskaņā ar Administratīvā procesa likuma 70. pantu, 121. panta pirmo daļu, 122. pantu, 188. panta pirmo daļu un 189. pantu šo lēmumu var pārsūdzēt Administratīvā rajona tiesā viena mēneša laikā no tā spēkā stāšanās dienas.

Saskaņā ar Administratīvā procesa likuma 70. panta pirmo daļu administratīvais akts stājas spēkā ar brīdi, kad tas paziņots adresātam. Saskaņā ar šā panta otro daļu administratīvo aktu paziņo adresātam atbilstoši Paziņošanas likumam.

|  |  |
| --- | --- |
| Priekšsēdētājs | Gunārs Ansiņš |

IZRAKSTS PAREIZS

Liepājas pilsētas pašvaldības administrācijas

Organizatoriskās daļas vadītāja Egita Lukjanova\*

*\*Izraksts ir apliecināts ar drošu elektronisko parakstu un satur laika zīmogu*